**TÁJÉKOZTATÓ A SZOCIÁLIS CÉLÚ TŰZIFA JUTTATÁSRÓL**

**hernádszentandrás Község Önkormányzat Képviselő-testülete a**

**12/2021.( X.15.) számú Önkormányzati rendeletet fogadott el, a szociális célú tűzifa juttatás szabályairól.**

A rendelet értelmében a tűzifa juttatás iránti kérelem formanyomtatványon terjeszthető elő az Ináncsi Közös Önkormányzati Hivatal Hernádszentandrási Kirendeltségén.

**2021. november 5. napjáig**

**A kérelem nyomtatvány a Hivatalban beszerezhető, valamint ezen értesítéshez is csatoltuk, valamint a** [**www.hernadszentandras.hu**](http://www.hernadszentandras.hu) **honlapról is letölthető.**

Tűzifa juttatást biztosíthat az Önkormányzat

*a)* annak akinek a háztartásában a Szociális törvény szerinti

*aa)* aktív korúak ellátására,

*ab)* időskorúak járadékára jogosult él, továbbá

*ac*) halmozottan hátrányos helyzetű gyermeket nevelő családnak, valamint

*b)* **azoknak a családoknak, amelyekben az** **egy főre jutó jövedelem nem haladja meg**

**a 180.000 Ft-ot,**

**egyedülálló esetén a 200.000 Ft-ot**

*c)* rendszeres gyermekvédelmi kedvezményben részesülő gyermek él,

feltéve, hogy az ingatlan szénnel és tűzifával is fűthető és erről nyilatkozik.

**Csatolandó dokumentumok a kérelemhez:**

* Az aktív korúak ellátásáról és az időskorúak járadékáról a járási hivatal határozata (ehhez nem kell további jövedelemigazolás).
* A rendszeres gyermekvédelmi kedvezményben részesülőkről, a halmozottan hátrányos helyzetű gyermeket nevelőkről nyilvántartással rendelkezünk, ezért erről nem kell a határozatot becsatolni, csupán a kérelemben nyilatkozni kell a fennálló jogosultságról, annak jelölésével (*jövedelemigazolás ebben az esetben sem kell).*
* *Akik egyik fentiekben felsorolt kategóriába sem tartoznak, azok jövedelmi helyzet alapján kérhetik a támogatást, jövedelem igazolás becsatolásával.(kérelem benyújtását megelőző hónap jövedelméről)*

Háztartásonként legfeljebb 5 m3 tűzifa biztosítására kerülhet sor, melyről a képviselő-testület a beadott kérelmek alapján dönt.

**Kérjük a beadási határidő – 2021. november 5 (péntek) 12.00 óra – betartását, mert a határidő elmulasztása esetén, azon túl beadott kérelmeket nem tudunk befogadni.**

Hernádszentandrás, 2021. október 20.

Üveges Gábor s.k.

polgármester